《题白云丹室》
明代·程通

白云丹室好修真，云与仙家本自亲。无意从龙施黑雨，有时骑鹤上青旻。

只烧鼎内千年药，不著人间半点尘。何日相寻参宝诀，碧桃花下醉长春。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。